Еуразиялық экономикалық одақтың Кеден кодексі туралы шартты ратификациялау туралы
397-бап. Кеден ісі саласындағы қызмет

1. Кеден органдары бақылайтын және осы Кодексте реттелетін, ал осы Кодексте реттелмейтін бөлігінде - мүше мемлекеттердің заңнамасында реттелетін кеден өкілдері, кедендік тасымалдаушылар, уақытша сақтау қоймаларының иелері, кеден қоймаларының иелері, еркін қоймалардың иелері және бажсыз сауда дүкендері иелері ретінде қызметтерді көрсетуге байланысты мүше мемлекеттер тұлғаларының қызметі кеден ісі саласындағы қызмет болып табылады.
2. Кеден ісі саласындағы қызметті мүше мемлекеттердің заңнамасына сәйкес құрылған және кеден органы тиісінше кеден өкілдерінің тізіліміне, кедендік тасымалдаушылар тізіліміне, уақытша сақтау қоймалары иелерінің тізіліміне, кеден қоймалары иелерінің тізіліміне, еркін қоймалардың иелері тізіліміне және бажсыз сауда дүкендері иелерінің тізіліміне енгізілген заңды тұлғалар жүзеге асыруға құқылы (осы тарауда бұдан әрі - кеден ісі саласындағы қызметті жүзеге асыратын тұлғалардың тізілімі).
3. Кеден органының кеден ісі саласындағы қызметті жүзеге асыруға үміткер заңды тұлғаларды кеден ісі саласындағы қызметті жүзеге асыратын тұлғалардың тізіліміне енгізу және мұндай тізілімнен оған енгізілген заңды тұлғаларды алып тастау негіздерінің шарттары кеден ісі саласындағы әрбір қызмет түріне қатысты осы бөлімде айқындалады.
4. Кеден органының кеден ісі саласындағы қызметті жүзеге асыруға үміткер заңды тұлғаларды кеден ісі саласындағы қызметті жүзеге асыратын тұлғалардың тізіліміне енгізу тәртібі, мұндай тізілімдерге өзгерістер енгізу тәртібі, мұндай тізілімнен оған енгізілген заңды тұлғаларды алып тастау тәртібі, сондай-ақ мұндай тұлғалардың қызметін тоқтата тұрудың және қайта жалғастыру негіздері мен тәртібі мүше мемлекеттердің заңнамасында белгіленеді.
Осы Кодекстің
403-бабы
1-тармағының 1 және 2-тармақшаларында,
408-бабы
1-тармағының 1-тармақшасында,
413-бабы
1-тармағының 1-тармақшасында,
418-бабы
1-тармағының 1-тармақшасында,
423-бабы
1-тармағының 1-тармақшасында және
428-бабы
1-тармағының 1-тармақшасында көзделген кеден ісі саласындағы қызметті жүзеге асыратын тұлғаларды тізілімнен шығару үшін негіздер, мұндай тұлғалардың қызметін тоқтата тұру үшін негіз болуы мүмкін жағдайлар мүше мемлекеттердің заңнамаларында көзделуі мүмкін. Мұндай жағдайларда, тұлғалар мүше мемлекеттердің заңнамасында көзделген мән-жайлар басталғаннан кейін, осы Кодекстің
403-бабы
1-тармағының 1 және 2-тармақшаларында,
408-бабы
1-тармағының 1-тармақшасында,
413-бабы
1-тармағының 1-тармақшасында,
418-бабы
1-тармағының 1-тармақшасында,
423-бабы
1-тармағының 1-тармақшасында және
428-бабы
1-тармағының 1-тармақшасында көзделген негіздер бойынша кеден ісі саласындағы қызметті жүзеге асыратын тұлғалардың тізілімінен шығарылуға жатады.
5. Кеден ісі саласындағы қызметті жүзеге асыратын тұлғалардың тізіліміне енгізуге үміткер заңды тұлғаларға қатысты енгізу шарттарының сақталуын тексеру кезінде, сондай-ақ кеден ісі саласындағы қызметті жүзеге асыратын тұлғалардың тізіліміне енгізілген заңды тұлғалардың қызметін бақылау кезінде осы Кодекстің
VI бөлімінде
көзделген кедендік бақылау нысаны және кедендік бақылауды жүргізуді қамтамасыз ететін шаралар қолданылуы мүмкін.